b'\n_START_ARTICLE_\nApple Park\n_START_SECTION_\nHistorie\n_START_PARAGRAPH_\nI april 2006 erkl\xc3\xa6rte Apples dav\xc3\xa6rende direkt\xc3\xb8r\xc2\xa0Steve Jobs\xc2\xa0til bystyret i Cupertino at Apple hadde kj\xc3\xb8pt opp ni sammenhengende eiendommer for \xc3\xa5 bygge et campus nummer to, kalt Apple Campus 2.\xc2\xa0Bygningen ble tenkt ut av Jobs, og designer av\xc2\xa0Norman Foster. Jobs tok Foster til den katedral-aktige bygningen p\xc3\xa5\xc2\xa0Disney Pixar-campuset i Emeryville, som Jobs designet selv med det form\xc3\xa5l \xc3\xa5 holde alt under samme tak. Han brukte en betydelig del av de siste to \xc3\xa5rene f\xc3\xb8r han d\xc3\xb8de i oktober 2011 p\xc3\xa5 prosjektet._NEWLINE_Innkj\xc3\xb8p av de n\xc3\xb8dvendige eiendommene ble gjort gjennom selskapet Hines Interests, som i hvert fall i noen tilfeller ikke avsl\xc3\xb8rte til selgeren at det var Apple som ville ende opp som eier. Philip Mahoney, en partner hos en lokal eiendomsmegler, bemerker at dette er vanlig praksis n\xc3\xa5r man fors\xc3\xb8ker \xc3\xa5 ordne kj\xc3\xb8p av sammenhengende landomr\xc3\xa5der best\xc3\xa5ende av flere eiendommer med separate eiere, for \xc3\xa5 hindre kostnadene fra \xc3\xa5 skyte i v\xc3\xa6ret, og for \xc3\xa5 ikke avsl\xc3\xb8re selskapets planer for konkurrenter. Blant selgerne av eiendommene var blant andre SummerHill Homes (en tomt p\xc3\xa5 3,2 hektar) og Hewlett-Packard (tre bygninger av deres campus i Cupertino)._NEWLINE_Fram til april 2008 hadde ikke Apple s\xc3\xb8kt om de n\xc3\xb8dvendige byggetillatelsene, s\xc3\xa5 det ble estimert at prosjektet ikke ville v\xc3\xa6re ferdig i 2010, som opprinnelig var planlagt. I november 2010 avsl\xc3\xb8rte\xc2\xa0San Jose Mercury News\xc2\xa0at Apple hadde kj\xc3\xb8pt 40 hektar til, som ikke lenger var i bruk av\xc2\xa0HP Inc., like nord for Pruneridge Avenue. Dette omr\xc3\xa5det pleide \xc3\xa5 v\xc3\xa6re HPs campus i Cupertino, f\xc3\xb8r det ble flyttet til\xc2\xa0Palo Alto._NEWLINE_Den 7. juni 2011 presenterte Steve Jobs detaljene rundt designet av bygningene og omr\xc3\xa5det rundt til Cupertinos byr\xc3\xa5d._NEWLINE_15. oktober 2013 vedtok byr\xc3\xa5det Apples planer enstemmig, etter er seks timer lang debatt.\xc2\xa0Like etter begynte rivningsarbeidet for \xc3\xa5 kj\xc3\xb8re omr\xc3\xa5det klart til konstruksjon._NEWLINE_Den 22. februar 2017 annonserte Apple at det offisielle navnet p\xc3\xa5 omr\xc3\xa5det skulle v\xc3\xa6re "Apple Park", og at auditoriet skulle bli kalt "Steve Jobs Theater"._NEWLINE_Oppstarten var opprinnelig ventet 2013, med en \xc3\xa5pning i 2015, men prosjektet opplevde forsinkelser, og startet f\xc3\xb8rst i 2014.\xc2\xa0Omr\xc3\xa5det \xc3\xa5pnet i april 2017, p\xc3\xa5 tross av fortsatt konstruksjonsarbeid._NEWLINE_Den f\xc3\xb8rste hendelsen p\xc3\xa5 Apple Park ble holdt den 12. september 2017, i Steve Jobs Theater.'